Et stuehus på en gård ved Fjerritslev brød juleaften i brand, og førstesalen er totalt udbrændt.

En familie fra Øslev fik sig en ubehaelig besked juleaften, mens de var ude af huset. Stuehuset til deres gård på Øslev Byvej nær Fjerritslev var brudt i brand, og første salen var udbrændt. Det oplyser vagtchef ved Nordjyllands Politi Poul Fastergaard. Brandvæsenet fik meldingen omkring klokken 22 mandag aften, og selvom branden nu er slukket, er stedet ikke frigivet, da teknikerne nu skal finde frem til brandårsagen. - Vi skal have lavet nogle undersøgelse efter jul, når folk kommer tilbage på arbejde, siger Poul Fastergaard. Familien er nu genhuset. Der har ikke været nogen dyr eller mennesker, der var i fare under branden.